Source: http://docplayer.hu/399685-Lundy-bancroft-jay-g-silverman-daniel-ritchie-lehet-e-jo-apa-a-bantalmazo-a-partnerbantalmazas-hatasa-a-szulo-gyermek-kapcsolatra.html
Timestamp: 2018-06-22 04:05:09+00:00

Document:
Lundy Bancroft Jay G. Silverman Daniel Ritchie LEHET-E JÓ APA A BÁNTALMAZÓ? A partnerbántalmazás hatása a szülô-gyermek kapcsolatra - PDF
Lundy Bancroft Jay G. Silverman Daniel Ritchie LEHET-E JÓ APA A BÁNTALMAZÓ? A partnerbántalmazás hatása a szülô-gyermek kapcsolatra
Download "Lundy Bancroft Jay G. Silverman Daniel Ritchie LEHET-E JÓ APA A BÁNTALMAZÓ? A partnerbántalmazás hatása a szülô-gyermek kapcsolatra"
1 Lundy Bancroft Jay G. Silverman Daniel Ritchie LEHET-E JÓ APA A BÁNTALMAZÓ? A partnerbántalmazás hatása a szülô-gyermek kapcsolatra Háttér Kiadó NANE Egyesület Budapest, 2013
2 A magyar kiadás az alábbi mû alapján készült: Lundy Bancroft Jay G. Silverman Daniel Ritchie: The Batterer as Parent: Addressing the Impact of Domestic Violence on Family Dynamics, 2nd Edition SAGE Series on Violence Against Women Copyright 2013 by SAGE Publications, Inc., United States, London, New Delhi All rights reserved. Published by arrangement of SAGE Publications, Inc. A kötet megjelenését a Nyílt Társadalom Alapítvány és a CEE Trust Fund támogatta. A fordítás a SAGE Publications, Inc. engedélyével készült. Minden jog fenntartva. A szöveg a kiadó engedélye nélkül sem részben, sem egészben nem reprodukálható, kivéve az ismertetôkben közölt rövid részleteket. NANE Egyesület, Háttér Kiadó, 2013 Hungarian translation Kuszing Gábor & Szil Péter, 2013 Fordította Kuszing Gábor és Szil Péter Szakmailag lektorálta Szil Péter ISSN ISBN Kiadja a Háttér Kiadó és a NANE Egyesület Felelôs kiadó a Háttér Kiadó ügyvezetôje Tervezte és tördelte Sebôk Szilvia Készült az Alföldi Nyomda Zrt.-ben Felelôs vezetô György Géza vezérigazgató
3 Tartalom Elôszó 9 Bevezetés A bántalmazás problémája 19 Hogyan határozzuk meg a bántalmazó fogalmát? 22 A bántalmazók jellemzôi 25 Tévképzetek a bántalmazókról 44 Összefoglaló A hatalmaskodó szülô 57 Hogyan bánik a bántalmazó a gyerekekkel? Milyen szülô a bántalmazó? 57 Milyen hatással van a gyerekekre a partnerkapcsolati erôszak? 67 Gyerekbántalmazás 82 A bántalmazó mint szerepmodell 90 Hogyan látják a gyerekek a bántalmazót? 96 Összefoglaló Lökéshullámok 99 Hogyan hat a bántalmazó a családjára? Mivel ássa alá a bántalmazó az anya tekintélyét? 103 Milyen hatása van a bántalmazónak az anya-gyerek kapcsolatra? 112 Amikor a bántalmazó fegyverként használja a gyereket 125 Hogyan rombolja még a bántalmazó a család mûködését? 133 Öngyógyító képesség az anya-gyerek és testvérkapcsolatokban 139 Összefoglaló A bántalmazó mint incesztuselkövető 142 (Lundy Bancroft és Margaret Miller) Szakirodalmi áttekintés 142 Pedofil elkövetô kontra incesztuselkövetô 146 A bántalmazók és az incesztuselkövetôk közös taktikái 147 A bántalmazók és az incesztuselkövetôk hasonló gondolkodásmódja 151 Mi következik a szakmai beavatkozások tekintetében a kétféle erôszak egybeesésébôl? 154
4 Tartalom A szexuális erôszak vádja a gyerekrôl szóló eljárásokban 156 Összefoglaló Hogyan akadályozza a bántalmazó a gyerek felépülését? 161 Lehet-e jó apa a bántalmazó a válás után? Milyen környezet segíti elô a gyerek felépülését? 167 Hogyan bánnak gyerekükkel a bántalmazók a válás után? 171 Miért akarják a bántalmazók, hogy náluk legyen elhelyezve a gyerek, vagy hogy többet láthassák? 181 Milyen elônyöket élvez a bántalmazó a gyerekelhelyezési per során? 184 A bántalmazók taktikái a gyerekrôl szóló jogvitákban 199 Összefoglaló A partnerbántalmazó szülő félreértékelése 210 A válásról és erôszakról szóló uralkodó elméletek kritikája A válás befolyásos elméletei 211 A partnerkapcsolati erôszak típusai aszerint, hogy mennyire veszélyes a gyerekre 227 Johnston, Campbell és Roseby megfigyelései és következtetései 236 Összefoglaló Hogyan támogassuk a felépülést? 241 A bántalmazó veszélyességének felmérése és a kapcsolattartás szabályozása Miért veszélyes a gyereknek a bántalmazóval felügyelet nélkül kapcsolatot tartania? 244 Hogyan mérjük fel, hogy a bántalmazó mekkora veszélyt jelent a gyerekre? 252 A szülôi felügyeleti jog, az elhelyezés és a kapcsolattartás szabályozása 273 Összefoglaló Tényleg igaz? 284 Hogyan mérjük fel és támogassuk a szülôi viselkedés megváltozását?
5 Tartalom Lépések a bántalmazó megváltozása felé 286 A bántalmazók megváltozásával kapcsolatos tévhitek 291 Hogyan mérjük fel, hogy a bántalmazó megváltozott-e? 292 Milyen körülmények segítik a változást? 294 Összefoglaló A partnerbántalmazók gyereknevelésével kapcsolatos szakmai beavatkozások 298 A bántalmazott nôk gyerekeit ellátó szakemberek és programok 303 Gyerekkel kapcsolatos jogvitákban vizsgálatokat végzô szakértôk 317 Családjogi bíróságok 322 Gyerekvédelmi hatókörrel rendelkezô hatóságok és bíróságok 331 Szülôképzôk 337 Pszichológus szakértôk 339 Bántalmazókkal foglalkozó és apai készségfejlesztô programok 340 Bántalmazott nôkkel foglalkozó programok 343 Kapcsolatügyeletek 344 Családjogi jogászok és ügyvédi kamarák 346 Rendôrség 347 Kutatók 347 Összefoglaló 351 Utószó a magyar kiadáshoz 352 A szerzôkrôl 354 Irodalom 357 Név- és tárgymutató 392 További ajánlott magyar nyelvû szakirodalom 406
6 Elôszó Húsz évvel ezelôtt kollégámmal, David Wolfe-fal átfogó klinikai és egyéb kutatásokba kezdtünk azzal a céllal, hogy alaposabban megértsük és hatékonyabban segítsük az erôszakos otthonban felnövô gye rekeket. Nyugtalanító volt azzal szembesülni, hogy a különbözô segítô és igaz - ság szolgáltatási szakmák képviselôi mennyire érzéketlenek a bántalmazott anya mellett felnövekvô gyerekek helyzetével szemben. Ugyan ekkor már széles körben elismerték, hogy a gyerekkori testi és nemi erôszak traumatizálhatja a gyereket, ám alig ismerték fel, hogy a partner bántalmazás hasonló pszichológiai hatással van a gyerekekre. Álta lá - no san elfogadottnak tûnt az a tévhit, hogy azoknak a gyerekeknek, akiknek nincs látható sérülésük, nem eshet nagyobb bajuk. Akadályt gördített a szakma szélesebb látókörû tudásának útjába az is, hogy a bántalmazók nem voltak hajlandóak igénybe venni a rendel - ke zésükre álló programokat, sem részt venni kutatásokban, így alig lehetett tudni róluk bármit is. A korai kutatásokban általában mene dék - otthonokban élô bántalmazott nôket vizsgáltunk, mert ôket könnyen el lehetett érni. Ez sajnos oda vezetett, hogy azt hittük, a gyerekek érzelmi és viselkedéses problémái elsôsorban az anyák testi és lelki jóllétével vannak összefüggésben. Eközben elhanyagoltuk azt, hogy a bántalmazók viselkedése hogyan befolyásolja a megfigyelt történéseket. Ugyan igaz akkori megfigyelésünk, miszerint azoknak a nôknek, akik nek javul az álla potuk, a gyerekeik is jobban érzik magukat, ám nem mindig vettük észre, hogy a bántalmazók milyen lelki sérüléseket okoznak a gyere - keknek, és mennyire rombolják a családot. Szerencsére az elmúlt években jelentôs elôrelépés történt ezen a te - rü leten. A Bántalmazott nôk gyerekei 1990-es megírása óta számos fontos tudományos munka jelent meg arról, mire van szükségük a bántalma zóval együtt lakó gyerekeknek. Ez hatással volt a partnerkapcsolati erôszakkal foglalkozó állami döntésekre, kutatásokra, beavatkozásokra és megelôzésre. Ma már Egyesült Államok- és Kanada-szerte kínálnak programokat külön ilyen gyerekeknek, és néhány helyen már helyi koor - 9
7 Előszó dinációs bizottságok vagy tanácsok kötik össze ezeket a prog ra mokat a partnerbántalmazással foglalkozó szélesebb intézményhá ló zattal. Lundy Bancroft és Jay Silverman ezzel a nagyon gondolatgazdag és praktikus könyvvel tovább mélyíti tudásunkat arról, milyen traumákat élnek át a bántalmazott nôk gyerekei. A szerzôk felhívják figyelmünket a bántalmazókat szülôi minôségükben jellemzô gondolkodásmód ra és viselkedésre, konkrét és világos példákkal részletezik azokat az otthoni körülményeket, amelyeket a bántalmazók hoznak létre. Emellett tisz - táz nak számos, máig fennálló tévhitet arról, hogy milyen hatása van a bántalmazóknak a gyerekekre rövid és hosszú távon. Bancroft és Silverman továbbmegy a szûk klinikai szempontnál, amelybôl az ilyen gyerekek lelki egészségére és fejlôdésére leselkedô veszélyeket általában szemlélik. Ehelyett olyan nézôpontot kínálnak, amely figyelembe veszi azt, ahogy a bántalmazó erôszakos és kontrolláló magatartása átszövi a mindennapokat. A szerzôk által bevezetett szemléletváltást talán legtömörebben az a javaslatuk foglalja össze, hogy a most használatos bántalmazásnak kitett gyerek kifejezést váltsa fel a bántalmazónak kitett gyerek kifejezés. Szemben az olyan személytelen kifejezésekkel, mint például az erôszakos otthon vagy a háztartási erôszak, ez a változás lehetôvé teszi, hogy rámutassunk arra, hogy a családon belüli erôszak hatásaiért a bántalmazók felelôsek, és így ôket kell felelôsségre vonni. Ám talán még ennél is fontosabb az, hogy az új kifejezés ráirányítja a figyelmet arra, hogy az édesanyával szem beni erô - szak okozta terroron kívül a bántalmazók szülôként való jelenléte a gye - rekek életében még sok más trauma forrása is. Bancroft és Silverman dokumentálja például azt a tényt, hogy a partnerüket bántalmazó férfiak gyakrabban követnek el fizikai vagy szexuális erôszakot a gyerekük ellen is, gyakran fegy verként hasz nál ják a gyereket a nô ellen, egymás ellen for dítják a testvéreket, illetve a gyereket és az anyát, és nemegyszer lel - kileg is bántal mazzák a gye re ket. A szerzôk felvázolják azt az összetett és alattomos folyamatot, amely nek révén a bántalmazók hátráltatják gye rekeik társas és érzelmi fejlôdését. Bancroft és Silverman cáfolja azt az elterjedt tévhitet is, hogy a partner bántalmazás traumája véget ér a gyerekek számára azzal, amikor a 10
8 Előszó szülôk szétköltöznek könyvük nagy része azzal foglalkozik, hogyan folytatják a bántalmazó férfiak a hatalommal való visszaélést és az ellen - ôrzést a gyerekelhelyezésrôl, kapcsolattartásról és gyerektartásról szóló jogvitákban. Sikeresen megcáfolják a konfliktusos válás és a szülôi elidegenítés divatos elméleteit, amelyek lekicsinylik és félreértelmezik a bántalmazó manipulációit és erôszakos viselkedését, és amelyek a bántalmazott nôre hárítják át a felelôsséget a gyerek érzelmi problémáiért még azért is, ha fél az erôszakos apjától. Tapasztalataim szerint a családjoggal foglalkozó jogászok és bírók gyak ran a bántalmazók ügynökeivé válnak abban, hogy hosszas jogi el já - rá sokkal és a gyereknevelés kapcsán kiprovokált konfliktusokkal zak - lassák a nôt a válás után is. Mivel a bántalmazók gyakrabban indíta nak eljárást a gyerekfelügyeleti jog megszerzéséért, mint a nem bántalmazó férfiak, de ugyanolyan valószínûséggel nyerik meg az eljárásokat, elengedhetetlen, hogy az igazságügyi szakértôk képezzék magukat a témában. Épp miközben a Lehet-e jó apa a bántalmazó?-t olvastam, keresett telefonon egy bántalmazott anya ügyvédje, aki akkor kapta kézhez a döntést, amely szerint a nônek a bántalmazóval közösen kellett volna gyakorolnia a szülôi felügyeleti jogokat, mivel a férfi sosem bántalmazta a gyereket közvetlenül, csak az anyát. Ez az indoklás egy nagyra tartott bírótól származott, akinek több mint két évtizedes gyakorlata van gye rekelhelyezési és láthatási ügyekben. Bancroft és Silverman könyve segíthet az ilyen hibák kikü szö bö lé - sében, amennyiben könyvük módszeresen és hatékonyan alkal maz ható javaslatokat tesz annak felmérésére, hogy a bántalmazó mennyire veszélyes a gyerekekre. Ezeket a felmérô eszközöket minden gyámügyi vizsgá latban és bírósági eljárásban használni kellene, hogy olyan döntés születhessen, amely valóban a gyerekek biztonságát mozdítja elô. Emellett a szerzôk kiegészítô iránymutatást is adnak arról, hogyan lehet felmérni, hogy a bántalmazók szülôi magatartása tényleg megváltozotte, ami lényegi kérdés, tekintettel arra, hogy a gyerekfelügyeleti és láthatási viták éveken keresztül folytatódhatnak a bíróságon. Ugyanis, még ha elôfordul is néha, hogy a hatóság konstruktív döntést hoz, például felügyelt láthatást rendel el, a bántalmazók gyakran fût-fát 11
9 Előszó ígérgetve, de anélkül, hogy ténylegesen változtatnának a viselkedésükön állandó nyomás alatt tartják a hatóságot, hogy lazítson a gyerek ilyen módon való védelmén. Ez a könyv az elé a kihívás elé állítja a hatóságokat, hogy a bántalma - zóknak kitett gyerekek érdekében változtassanak programjaikon és a szakemberek képzésén. A beavatkozás és a megelôzés hatékonysága és hatóköre csak javulni tud attól, ha világos képet nyerünk arról, milyen hatással vannak a gyerekeikre a bántalmazók, mint szülôk. Bancroft és Silverman inspirálóan hathat a kutatókra is, akiknek le kellene elle n - ôriz niük a sok hipotézist arról, hogy milyen hatással vannak a bántalma - zók a gyerekeikre, illetve arról, hogy mik a bántalmazó meg válto zásának vagy változatlanságának reményt keltô vagy figyelmeztetô jelei. 30 éve dolgozom szakemberként azon, hogy a rendôrség és a bíróságok minél szorosabban együttmûködve lépjenek fel a partnerbántalma - zás ellen. Az így szerzett tapasztalatom alapján elmondhatom, hogy a Lehet-e jó apa a bántalmazó? új perspektívát nyit és eredeti ötleteket ad az ezen a szakterületen végzendô beavatkozások és kutatások szá - mára. Meggyôzôdésem, hogy a könyv másoknak is hasonlóan inspiráló lesz. Remélem, hogy minden, a családon belüli erôszakkal foglalkozó bíró, jogász, gyámügyi szakértô, gyerekvédelmi szakember, terapeuta és aktivista kötelezô olvasmánynak fogja tekinteni. Peter Jaffe, PhD a Center for Children and Families in the Justice System (Az Igazságügyi Rendszerrel Kapcsolatba Kerülô Gyerekek és Családok Központjának) igazgatója 12
10 Bevezetés A kérdés, amely könyvünk címe is, miszerint lehet-e jó apa a bántal - mazó, a bántalmazókkal foglalkozó programokban végzett munkánk során fogalmazódott meg bennünk. A bántalmazókkal közvetlen kap - csolatban állva, a gondolkozásuk és viselkedésmódjuk megismerésével és megkérdôjelezésével eltöltött évek során jutottunk el azokhoz az alapvetô megállapításokhoz, amelyeket az alábbiakban szeretnénk megosztani az olvasókkal. Számtalanszor volt alkalmunk megfigyelni, milyen súlyos lelki erôszakra képesek a bántalmazók, és ennek kapcsán egyre többet kezdtünk foglalkozni azzal, hogy milyen hatással van a gye - rek érzelmi életére a bántalmazó mindennapi családi jelenléte, és nemcsak az, amikor egyenesen fizikai vagy szexuális erôszakot követ el. Számba vettük, hogy a bántalmazó családon belüli magatartásából pontosan mely viselkedéseknek vannak a gyerekekre nézve súlyos követ - kezményei. Azok a kutatások, amelyeket kezdetben megismertünk, leírták, hogy a családon belüli erôszaknak mi a hatása a gyerekekre, de nem nagyon foglalkoztak azzal, hogy az ártalom pontosan mitôl jön létre. Pontosan mitôl és mi módon szenvednek a gyerekek, akiknek az anyját bántalmazzák? Az okozza-e elsôsorban a szenvedésüket, hogy rémült tanúi lettek annak, hogy az anyjuk ellen erôszakot követtek el? Vagy az ilyesfajta erôszak csak a kezdete azoknak a megpróbáltatásoknak, amelyek ezekre a gyerekekre várnak? A bántalmazók csak akkor különböznek a nem bántalmazó férfiaktól, amikor éppen erôszakosak, vagy sok más szempontból is eltérôen viselkednek családtagjaikkal? A válaszokat keresve számos kevésbé ismert legalábbis általunk kevéssé ismert kutatást találtunk. Rájöttünk, hogy valójában több tucat olyan kutató van, aki túlment azon, hogy egyszerûen leírja a gye - re kek tapasztalatait, és gyakran a mi klinikai megfigyeléseinkhez meg - döbbentôen hasonló következtetésekre jutott. Egyre több olyan ku tatási eredményt találtunk, amelyek alátámasztották, hogy a rombo lásnak azok a lökéshullámai, amelyeket a bántalmazó férfiak a családban kelte nek, sokkal összetettebbek, mint ahogy általában gondolják. A bán- 13
11 Bevezetés talmazók nap-napi viselkedése a legközvetlenebb szinten partnerüket érinti, és ennek mindig hatása van a gyerekre is. A következô szinten annak a hatása jelenik meg, hogy a bántalmazó hogyan bánik a gyerekkel, ami gyakran ugyanazt az önzô és embertelen hozzáállást jelenti, amelyet a bántalmazó partnerével szemben is tanúsít. A harmadik szint az összes, a családban elôforduló kapcsolatot érinti, mivel a bántalmazó hatással van minden családi interakcióra. Elengedhetetlen, hogy minden olyan szakember és maga a bántalmazott anya is, aki elô szeretné mozdítani, hogy a gyerek felépüljön a partnerbántalmazás hatásaiból, tisztában legyen ezekkel a folyamatokkal. Célunk, hogy az olvasó fel tudja ismerni a bántalmazó viselkedése okozta sokféle személyes és családi dinamikát, és megfelelôen tudjon reagálni azokra. Emellett szeretnénk megértetni az olvasóval, hogy a bántalmazó hatása nem szûnik meg azzal, hogy a bántalmazott anya ott - hagyja a partnerét, mert az tovább él a családtagok interakcióiban, és gyakran még közvetlenebbül jelentkezik, ha a bántalmazó szülôi felügye - leti jogért vagy kapcsolattartásért perli a nôt. Ezért a szakembe reknek, a bántalmazott anyáknak és mindazoknak, akik segíteni akarnak a gye - reknek, tisztában kell lenniük azzal, hogy a válás elôtt és után mi minden okoz számtalan lelki sérülést az anyának és a gyerekének, mint ahogy azt is tudniuk kell, mi segíti a felépülést. Könyvünk alapvetôen felülvizsgálja a jelenleg uralkodó elképzeléseket arról, hogy mi traumatizáló vagy mi okoz sérülést a partnerbántalmazásnak kitett gye re - keknek, és hogy hogyan lehet segíteni nekik. A Lehet-e jó apa a bántalmazó? második kiadásának elôkészítése közben (amiben Daniel Ritchie volt segítségünkre) sok fontos válto zásra lettünk figyelmesek az egy évtizeddel korábbiakhoz képest. Sokkal több kutatás olvasható a bántalmazott nôk gyerekeirôl. Minden korábbinál többet tudunk arról, mitôl szenved a gyerek, hogyan hat az anyára a bántalmazás, és hogy a családon belüli erôszak hogyan adó dik tovább egyik generációról a másikra. Elôrelépések történtek abban, milyen támogatással és terápiával lehet biztosítani a gyerekek biztonságát és segíteni felépülésüket. Ma már sokkal több szakember tudja, hogy a bántalmazók rombolják az anya és gyereke, illetve a testvérek közötti kapcso- 14
12 Bevezetés latot, és felfogják, hogy nemcsak az egyének gyógyításával, hanem ezeknek a kapcsolatoknak a helyreállításával is fog lal koz niuk kell. Azt is tapasztaljuk, hogy többet foglalkoznak a bántalmazók szülôi visel ke - désével, és az ilyen férfiak felelôsségre vonása arra is kiterjed, hogyan bánjanak a gyerekükkel. Ez idôszak alatt több olyan fejlemény is történt, amely kevesebb lelkesedést váltott ki belôlünk. Ahelyett hogy a családon belüli erôszak - ról szóló kutatók elsôbbséget biztosítottak volna annak a kérdésnek, hogy miként lehet a nôk ellen elkövetett férfierôszakot azonosítani és megszüntetni, abba az irányba mozdultak el, hogy a társadalmi nemi szerepektôl függetlenül tekintsenek a családon belüli erôszakra, amitôl az erôszak megítélése elszakad annak történelmi és társadalmi gyöke - reitôl. Ahogy késôbb kifejtjük, ennek a tudományos tendenciának a gye - rekek isszák meg a levét. Az elmúlt idôszakban exponenciálisan nôtt azoknak a bántalmazott nôknek a száma, akiket szülôi elidegenítéssel vádolnak meg. A modern társadalom elôször azzal vádolja meg a bántalmazott nôt, hogy nem jó anya, mert hagyja, hogy a gyereke ki legyen téve a bántalmazónak, majd a különköltözés után hirtelen hátra arccal azzal vádolja meg, hogy nem jó anya, mert azon igyekszik, hogy a gyerek minél kevesebbet legyen kitéve az apának. Ebben a helyzetben sürge - tônek éreztük, hogy többet írjunk a szülôi elidegenítési elmé letekrôl. Valamelyest hasonló fejlemény, hogy egyre többen hiszik, hogy sok férfi mindenféle kontrollálási vagy megfélemlítési szándék nélkül erôszakos a partnerével, amit mindennapi párkapcsolati erôszak nak (common couple violence*) neveztek el. Azonban a mi értel me zé sünk ben a kuta - tások arra utalnak, hogy ez a jelenség valójában egyáltalán nem minden - napi, és bemutatjuk, miért nem elfogadható ez a megfogalmazás. A gyerekek felépülésével foglalkozó irodalom bôvült valamelyest az elmúlt 10 évben, ugyanakkor kevesebb figyelmet kapott, mint a családon belüli erôszak egyéb vetületei. A korábbinál többet foglalkozunk * Nehezen visszaadható a magyarban a kifejezés, mert a common nemcsak közönségest, mindennapit, megszokottat, bevettet, hanem közöset is jelent, ami azt su - gallja, hogy az erôszak ezen feltételezett fajtája nemcsak elfogadható, de kölcsönös is, vagy legalábbis közös a felek felelôssége. (A fordító megj.) 15
13 Bevezetés ezekkel a kérdésekkel, de szeretnénk, ha mások is több energiát szentelnének ennek a témának. Könyvünket a partnerbántalmazással foglalkozó szakembereknek, terapeutáknak, gyerekvédelmi szakembereknek, jogászoknak, bántalmazott anyáknak szánjuk, és minden más szakembernek vagy magán - embernek, akinek hatása lehet a bántalmazott anyák gyerekeinek életére. Többek között sokat profitálhatnak könyvünkbôl az iskolai dolgo zók, a szülôi felügyeleti jog kérdésében döntô szakemberek és a fe l - ügyelt kapcsolattartást nyújtó szolgáltatók. Reméljük, hogy az itt megosztott felismerések és a részletes ajánlások hatékonyabbá fogják tenni a bántalmazott nôk gyerekei érdekében tett beavatkozásokat. Habár sok nyilvánosan hozzáférhetô kutatásra is hivatkozunk, ez a könyv fôleg a partnerüket bántalmazó férfiakról és családjukról szerzett, több évtizedes, közvetlen tapasztalatunkra alapul. Bántalmazókkal fog - lalkozó csoportok vezetôiként több mint ezer bántalmazó férfival foglalkoztunk, és körülbelül további ezer esettel találkoztunk más bántalmazókkal foglalkozó szakemberek szupervízoraiként. Ügyfeleink többféle társadalmi osztályból, etnikumból, és több mint húsz ország bevándorlói közül kerültek ki. Pár száz bántalmazó önkéntesen jött hozzánk, a többit bíróság kötelezte. Az önkéntes résztvevôk általában kö - zéposztálybeliek vagy felsô középosztálybeliek voltak, a bíróság által rész vételre kötelezett bántalmazók között pedig az összes társadalmi osz tály megtalálható volt. Sok ügyben nyújtottunk konzultációt gyerek - védelmi szakembereknek és ügyvédeknek is. Emellett Bancroft, különbözô massachusettsi bíróságok felkérésére, körülbelül ötven gye rek - elhelyezési eljárásban mérte fel a családot, és az eljárások többsé gében szerepelt a családon belüli erôszak vádja. Konzultánsként né hány más állammal és hivatallal is tapasztalatot szereztünk. Az elsô kiadás óta Silverman nagy mennyiségû kutatási anyagot hozott létre, amelyre az alábbiakban gyakran utalunk. Elismerjük, hogy a klinikai tapasztalat, amelyre sok következtetésünket alapozzuk, kiterjedtsége ellenére is néhány földrajzi helyre korláto - zódik. A programok, amelyekben dolgozunk, többségükben bíróság által részvételre kötelezett férfiakkal foglalkoznak ugyanakkor gyám ügyi 16
14 Bevezetés szakértôként és interjúkutatásunk során fôleg olyan ügyekkel talál ko - zunk, amelyekben nincs ilyen intézkedés. Hangsúlyozzuk, hogy további kutatásokra van szükség, amelyek ellenôrizhetik és elmélyít he tik az ebben a könyvben kínált elemzést és ajánlásokat, és kiterjeszt hetik azok alkalmazhatóságát különféle etnikai, kulturális csoportokra és társadalmi osztályokra. Örömmel várjuk, hogy más szakemberek pontosítsák azo - kat az eszközöket, amelyekkel felmérhetô, milyen mér tékû kocká zatot jelent a gyerek jóllétére a bántalmazó. Végül hangsúlyozni kívánjuk azt a tényt, amelyet igyekszünk megvilágítani az elkövetkezô oldalakon is, hogy az egyes bántalmazók viselkedése egy skálán helyezhetô el, és hogy nem mindegyik bántalmazónál nyilvánul meg az itt bemutatott problémás szülôi viselkedések teljes spektruma. Két megjegyzés a terminológiára vonatkozóan. Elôször is, e könyvben leggyakrabban a bántalmazó szót használjuk, nem pedig a bántalmazást elkövetô férfiak szóösszetételt. Tudatában vagyunk, hogy az elsô kifeje - zésnek az a kockázata, hogy úgy tûnhet, mintha a bántalmazó viselkedés veleszületett adottság vagy megváltoztathatatlan lenne, amit nem gondo lunk. Bár könyvünk elsôsorban a partnerbántalmazó apákról szól, a rendelkezésre álló kutatási eredmények és klinikai tapasztalat alapján úgy gondoljuk, hogy a bántalmazó férfiakról szóló leírásaink túlnyomó része a leszbikus kapcsolatban élô nôi bántalmazókra is ráillik. Ezért is döntöttünk a szélesebb jelentésû kifejezés mellett. Másodszor a lehetô legszélesebb körben használt jogi kifejezéseket próbáltuk használni, de néhányat külön meg kell határozni közülük, mert a bírósági rendszer államonként eltérô. Családjogi bíróságnak ne - ve zünk minden olyan bíróságot, hatóságot, amely szülôi felügyeleti joggal, kapcsolattartással és gyerektartással foglalkozik. Tapasztalataink szerint sok államban ezek elkülönülnek a gyerekvédelmi ügyekben ille - tékes bíróságoktól, amelyeket fiatalkorúak bíróságának vagy gyermek - ügyi bíróságnak neveznek. A gyámügyi szakértô vagy bíróság által kirendelt szakértô bármilyen olyan személyt jelent, akit a bíróság arra rendel ki, hogy a szülôi felügyeleti jogról vagy kapcsolattartásról ajánlást tegyen. Tapasztalataink szerint ezt a szerepet a legtöbb államban ügyvéd vagy pszichológus tölti be. 17
15 Bevezetés Végül szeretnénk köszönetet mondani azoknak, akik akár tudtunkon kívül is hozzájárultak ehhez a könyvhöz. Mindketten hálásak vagyunk szerkesztôinknek, Jeff Edlesonnak és Claire Renzettinek a Sage-nél; David Adamsnek, Susan Couyette-nek, Chuck Turnernek és Ted Germannek, akik mind az elsô amerikai, bántalmazókkal foglalkozó prog - ram, az Emerge mostani vagy valamikori munkatársai; Anita Rajnek, Lonna Davisnek, Kim Slote-nak és Carrie Chutbertnek, Michelle Lambertnek és Doug Gaudette-nek, Joan Zorzának, Mo Therese Hannah-nak, Berry Goldsteinnak, Carlene Pavlosnek és Steve Holmesnak. Köszönjük a Ford Alapítványnak, hogy finanszírozta a partnerbántalmazáshoz kapcsolódó gyerekelhelyezési és kapcsolattartási perek kutatását, amelyre ezt a könyvet alapozzuk. Köszönjük az alábbi lekto - rok hozzájárulását: Angella Lewellyn Jones, Elon University; Jennifer Kukis, Lorain County Community College; Philip M. Stahl és Amy Chanmugam, University of Texas, Austin. Végül köszönjük Peter Jaffenak a bátorítást a könyv alapjául szolgáló cikkekkel kapcsolatban, és hogy elvállalta e könyv elôszavának megírását. Lundy Bancroft szeretné kife jez ni köszönetét Carol Sousának, akitôl elsôként tanulhatott partner kapcsolati erôszaknak kitett gyerekekrôl. 18
16 Utószó a magyar kiadáshoz A NANE Egyesület elkötelezett adományozók és kiadók támogatásával és együttmûködésével éppen tíz éve adta ki az elsô olyan mûvet, mely hatalmas ûrt volt hivatva betölteni a magyar szakkönyvek között: a Trauma és gyógyulás (Herman 2003) volt az elsô magyar nyelvû, szak - emberek és érintettek számára egyaránt érthetô könyv a párkapcsolati és szexuális erôszak traumatikus hatásairól és a traumák okozta sérü - lésekbôl való gyógyulásról. Judith Herman könyvének magyar kiadása azóta számos egyetemen kötelezô olvasmány lett, sok erôszakáldozatnak segített a feldolgozásban és a gyógyulásban, és sok szakembernek nyújtott megbízható alapot ügyfelei, páciensei ellátásában. A hiánypótló könyvek sorában a következô a Szavakkal verve. Szóbeli erôszak a párkapcsolatokban (Evans, 2004) címû könyv volt, mely a szóbeli erôszak pontos bemutatásával és hatásainak feltérképezésével sok olvasót vezetett kapcsolatának elemzésére. Az olvasóktól kapott visszajelzések igazolják, hogy számos esetben segített abban, hogy az áldozatok a lelki és szóbeli erôszakot felismerve, még a fizikai erôszak megjelenése elôtt vagy annak korai stádiumában önbecsülésüket vissza - nyerve kilépjenek a bántalmazó kapcsolatból, és ezzel önmagukat biztonságba helyezzék. Bízunk abban, hogy a szóbeli erôszakot elkö vetôket ez arra ösztönözte, hogy szembenézzenek magatartásukkal, és változtassanak rajta. Jelen kötettel ismét csak szakmai ûrt szeretnénk betölteni: a NANE Egyesület segélyvonalán nap mint nap jelennek meg olyan hívások, amelyek szinte szóról szóra egyeznek a könyvben idézett esetekkel, hatósági hibákkal, szakmai hiányosságokkal. Nap mint nap halljuk azoknak a szenvedését, akiknek a gyerekeit a gyermekvédelmi rendszer nem védi meg, mert nem tesz különbséget bántalmazó és nem bántalmazó szülô, elkövetô és áldozatok között, nem ismeri el, vagy fel sem ismeri a bántalmazást, és hiányos ismeretei alapján dönt gyermekek sorsáról. A kár szinte felmérhetetlen: a gyerek szenved attól, amit a bántalmazó tesz, szenved attól, hogy az anyjában csalódik, mert az nem tudja megvédeni 352
17 Utószó a magyar kiadáshoz ôt sem a bántalmazótól, sem az igazságszolgáltatás és a gyerekvédelem számára érthetetlen döntéseitôl, és végül szenved attól, hogy csalódik az egész felnôtt társadalomban. A bántalmazott anya hasonló folyamaton megy keresztül: a bántalmazóval szembeni tehetetlenségérzést tovább fokozza, hogy tehetetlen egyes hatóságok és gyermekvédelmi intéz - mények a bántalmazott anya gyermekeit további veszélyeknek kitevô gyakorlata ellen. A jogban, társadalmi igazságosságban és ésszerûségben csalódott gyerekek és anyák csak különös nehézségek árán tudnak egészséges és biztonságos életet teremteni maguknak, és ennek terhét legtöbbször egyedül kell viselniük. Ez az igazságtalanság az egész társadalom mûködésére rányomja a bélyegét. Tapasztalatunk és meggyôzôdésünk, hogy ennek nem kell így lennie. A szakemberek megérthetik a bántalmazó káros hatásait a gyerekekre és a bántalmazott anyákra, a bántalmazott nôk és gyermekeik erôt meríthetnek abból, ha pontos, közhelyektôl, áldozathibáztatástól mentes tájékoztatást kapnak, a gyerekek számára pedig megteremthetô a biztonságos és egészséges közeg a felnövekedéshez. Ez mindenki feladata, de legfôképpen azoké, akik ezekben az ügyekben segítôi, hatósági, vagy döntéshozói szerepben vannak. Ehhez szeretnénk hozzájárulni a Lehete jó apa a bántalmazó? címû hiánypótló könyv kiadásával. NANE Egyesület,
18 A szerzôkrôl Lundy Bancroft többek közt az Amerikai Egyesült Államok legolvasottabb családon belüli erôszakról szóló könyve, a Why Does He Do That? (Miért bántalmaz?), illetve a When Dad Hurts Mom: Helping Your Child ren Heal the Wounds of Witnessing Abuse (Mikor apu anyut bántja. Segíts begyógyítani a bántalmazás szemtanújává váló gyermeked lelki sebeit) címû kötet szerzôje. Lehet-e jó apa a bántalmazó? címû könyvével 2004-ben megnyerte az Észak-Amerikai Gyermekjóléti Központ Pro Humanitate irodalmi díját. Bancroft az elmúlt 15 évben tanácsadóként dolgozott bántalma zók - kal, illetve szupervíziós konzultációt nyújtott a velük foglalkozó intervenciós programok során. Munkássága alatt több mint kétezer eset feldolgozásában vett részt. Mindezen felül gyermekelhelyezési tanács - adóként, értékelôként is tevékenykedett, gyermekelhelyezési és gyermekjóléti ügyekben kiemelt szakértôként vállalt szerepet. Családon belüli erôszak áldozatául esett tinédzser fiúk számára létesített segély - csoportot vezetett, és az elmúlt 16 évben számos képzést tartott bántalmazó férfiakról és bántalmazásuk gyermekekre gyakorolt hatásáról bíróknak és különbözô bírósági szerveknek, alkalmazottaknak. Gyakran tart elôadásokat gyermekvédelmi, pszichológiai, jogi és egészségügyi szak embereknek. Jay G. Silverman (Ph.D.) a Kaliforniai Egyetem professzora, ahol orvoslást és közegészségügyet oktat. Fejlôdéspszichológusként húszéves tapasztalattal rendelkezik a párkapcsolati erôszak kutatásának és kezelésének területén, amelynek során közvetlen tanácsadó munkát is végzett bántalmazó férfiak százaival. Részt vett számos, fiatal lányok és felnôtt nôk elleni erôszakról szóló, széleskörû nemzetközi és országos kutatóprogramban. Munkássága során így több mint száz tanulmányt jegyzett, melyek jelentôs része a legnívósabb szakmai folyóiratok jelent meg: többek közt a Journal of the American Medical Association, a Lancet, a New England Journal of 354
19 A szerzőkről Medicine, a British Medical Journal, a Pediatrics és az Archives of Pediatric and Adolescent Medicine lapjain. Kutatásai során foglalkozott a kontextuális társadalmi hatások és a férfiak által elkövetett párkapcsolati erôszak összefüggéseivel; a kamaszkori kapcsolatok során megélt randierôszak természetével és egészségügyi hatásaival; a párkapcsolati erôszakot elkövetô férfiak körében elôforduló gyermekabúzussal; bántalmazott anyák tapasztalataival és a bíróság fellépésével gyermekelhelyezési perek során; a párkapcsolati erőszak szerepével a partnerüket HIV vírussal megfertôzô férfiaknál; a HIV természetével és kockázatával a szexuális kihasználást célzó nô- és lánykereskedelem kapcsán; illetve a párkapcsolati erôszakkal a nem tervezett és fiatalkori terhesség, kényszeres vagy korlátozott abortuszdöntések, terhesség alatti rossz egészségügyi állapot, vetélés, csecsemô- és gyermekbetegség, illetve -halálozás kapcsán. Daniel Ritchie (M.S.W.) szociális munkásként poszttraumás stresszrendellenességben szenvedô, alkoholbeteg és/vagy drogfüggô háborús veteránokkal, valamint pszichoszociális problémákkal (többek között családon belüli erôszakkal) küszködô gyermekekkel és fiatalokkal foglalkozik. Társzerzôként publikált a Smith College Social Work címû szemlében. Margaret Miller (Ed.D.) pszichológus, gyermekekkel és kamaszokkal foglalkozik. A springfieldi Baystate orvosi központban a családügyi ta - nácsadóközpont volt igazgatójaként szexuális erôszak, illetve családon belüli erôszak által traumatizált gyermekek és kamaszok kezelésére specializálódott, valamint sejthetô vagy állítólagos abúzusesetek felde ríté - sével, kiértékelésével foglalkozott. 355
Lundy Bancroft MI JÁR A BÁNTALMAZÓ FEJÉBEN? Az erőszakos és uralkodni vágyó férfi Háttér Kiadó NANE Egyesület Budapest, 2015 A magyar kiadás az alábbi mű alapján készült: Lundy Bancroft: Why Does He Do

References: bíróság 
 bíróság 
 bíróság 
 bíróság 
 bíróság 
 bíróság